נדב סדקה

נדב סדקה (באנגלית: Nadav Sadaka, נולד ב-31 במרץ 1981, בחיפה) הוא שחקן ומחזאי בתחום התיאטרון, בו הוא יוצר ומופיע. בנוסף, הוא כותב שירה, תוכן, הרצאות, וביקורות בעיתונות הספורט, בדגש על כדורסל.

ביוגרפיה
נדב נולד בחיפה, וגדל בכפר הנוער רמת הדסה בקריית טבעון, עם הוריו סופי ויוסף סדקה וחמשת ילדיהם. בכפר, אביו עבד כמדריך נוער.

בהגיעו לגיל מצוות ובעקבות תהליך הלימוד שלו לקראת העלייה לתורה, הוריו החלו להתחזק ותוך זמן קצר חזרו בתשובה. תהליך אשר השפיע רבות על שנותיו כנער.

את הכתיבה, נדב סדקה החל בגיל 9. הוא כתב על הילדות המורכבת שלו, בבית קשה יום, כנער לחוזרים בתשובה ובהמשך בגיל העשרה כתב על הנערות ושירי אהבה שונים.

את מרבית שנותיו כנער, בילה בטיולים ברחבי הארץ, וזאת כחלק ממסע החיפוש העצמי והמרד על חזרתם של הוריו בתשובה, תהליך שהוא סירב להשלים אתו.
סדקה למד במגמת תיאטרון בבית ספר אורט גרינברג, יחד עם חברו, לימים המחזאי  עודד ליפשיץ. בשנים אלה נוצר הקשר העמוק שלו לתחום התיאטרון, הכתיבה, ההמחזה והמשחק.

בשנת 1999 סדקה התגייס לצה"ל לסיירת דוכיפת. עם סיום המסלול כלוחם, עבר לפקד בפנימייה הצבאית בבית הספר הריאלי עקב מצבו המשפחתי. במסגרת תפקיד זה, נבחר סדקה כמצטיין אלוף (מפקדת זרוע היבשה-מז"י). כלוחם במילואים, לחם במלחמת לבנון השנייה אירוע אשר השפיע רבות על המשך יצירתו של סדקה, דבר זה בא לידי ביטוי במחזה "כיתת יורים" אותו כתב סדקה, ובהמשך בהצגה "כתמים", בה שיחק.

בשנת 2012 נישא לתאיר, הנדסאית אדריכלות ומעצבת פנים ולזוג שתי בנות.

ביוגרפיה בימתית

לימודי תיאטרון
 1999-1993, בוגר מגמת אומנויות הבמה בתיכון גרינברג לאומניות בקריית טבעון.
 2003, לימודי מכינה, ניסן נתיב.
 2008-2006, לימודי תיאטרון, מכללת סמינר הקיבוצים.
 2011, לימודי מחזאות לילדים, סדנאות הבמה.

מורים בולטים למשחק ושותפים לבמה
 מורים למשחק: חוה אורטמן, איציק ויינגרטן, חנן שניר, נולה צ'לטון ויענקל'ה יעקובסון.
 במאים ושותפים ליצירות: דליק ווליניץ, דני הורוביץ.
 מורה למשחק מול מצלמה: מיכל בת-אדם.

כתיבה והמחזה
 בשנת 2009, כתב סדקה את המחזה הראשון שלו,"כיתת יורים", וגם שיחק בו. הכתיבה בוצעה ביחד עם נדב פרידמן, את ההצגה ביים דליק ווליניץ והיא עלתה בתיאטרון הקאמרי. ההצגה מספרת את סיפורם של שמונה שחקנים, מרביתם לוחמים הלומי קרב אשר סיפורי הקרב האישיים שלהם עובדו למחזה. בהצגה זו שיחק השחקן דניאל סבג ואת המוזיקה להצגה יצר ארקדי דוכין. בעקבות ההצגה "כיתת יורים", התקיים שידור מיוחד בתוכנית עובדה עם אילנה דיין. השיר "שיר סיוט" שכתב נדב סדקה עבור ההצגה ושהולחן על ידי ארקדי דוכין, זכה לעיבוד מחודש ויצא לרדיו בביצוע של אריק סיני. נדב סדקה מתאר כיצד נולדה ההצגה:

 בשנת 2011, כתב את "נשמות תועות", יחד עם נדב פרידמן, עבור סמינר הקיבוצים, את ההצגה ביים דליק ווליניץ. המחזה הייחודי עוסק בגלגול נשמות ומציג את תהליך הגלגול של אדם ואלמה לאורך תחנות שונות מאוד בזמן.
 בשנת 2013, כתב את "קונצרטה לשמונה", יחד עם מאיה רוז חורמדלי. את ההצגה ביים דליק ווליניץ והיא עלתה בתיאטרון הבימה עד לשנת 2017. ההצגה זכתה לעיבודים מחודשים רבים ואף תורגמה לאנגלית. ההצגה קונצרטה לשמונה, אושרה על ידי משרד החינוך החברה למתנ"סים והרשויות המקומיות להיות משולבת בסל תרבות ארצי לכיתות ט' עד י"ב.
 2019-2017, "משקפיים ורודים", הרצאה עבור דני אור פוקס.
 בשנת 2018, כתב את המחזה "מחר נצחק", יחד עם נתנאלה תירוש, את ההצגה ביימה קרן חובב. המחזה הוצג בתיאטרון החאן. מחזה זה הוא פנטזיה מודרנית העוסקת בהתמודדות עם תופעות הזקנה והמוות.
 בשנת 2022 עיבד למחזה את רב המכר ״אדל״ מאת יוכי ברנדס. המחזה עוסק בסיפור חייו ודמותו של הבעל שם טוב. את המחזה ביימה נתנאלה תירוש והוא הוצג במסגרת ״בית התיאוטרון״ של הרב מנחם פרומן. את התפקיד הראשי בהצגה מגלם מוריס כהן, לצידו משחק גם ליאור שמש.

סרטי סטודנטים
סרטי סטודנטים בהם השתתף נדב סדקה:
 "Escapist" – מתן שגיא.
 "למען אהבת זרים" – מתן שגיא.
 "היום בו יצאנו למלחמה" – שגיא אזולאי., בסרט זה סדקה שיתף פעולה עם השחקן משה אשכנזי.

הופעות כשחקן

קישורים חיצוניים
 דף היוצר של נדב סדקה באתר תעשייה.קום
 
 דף ההצגה כתמים – Stains, בפסטיבל הדרמה הבינלאומי לסטודנטים, ראו עמוד 13.  
 סקירת ההצגה "אי זוגי" בעיתון הקהילה הפרנקופונית, באשדוד 
 
 הופעות של נדב סדקה כשחקן בתיאטרון אספקלריא
 
 
 מחר נצחק, סקירת ההצגה באתר חדרים

סיקור בעיתונות
 
 
 
 יעל קמר (פריאל), "קונצרטה לשמונה" - הצגה נפלאה, אודות קשב וריכוז/יעל פריאל, באתר TheMarker, 4 במרץ 2014 (מאורכב בוייבאק מאשין)

הערות שוליים

מחזאים ישראלים
מחזאים כותבי עברית
שחקני תיאטרון ישראלים
מפיקי תיאטרון ישראלים
בוגרי כפרי נוער
בוגרי בית הספר התיכון ע"ש חיים גרינברג
בוגרי בית הספר למשחק של סמינר הקיבוצים
ישראלים שנולדו ב-1981